З якімі б выпрабаваннямі не сутыкаўся чалавек у жыцці, але заўсёды супакаенне сваёй душы ён знаходзіць у веры продкаў. Не так даўно адзначыў свой 145-гадовы юбілей сучасны Свята-Мікалаеўскі храм. Да азятчукоў з цёплымі словамі звярнуўся яго настаяцель айцец Вадзім і выказаў удзячнасць усім, хто шануе векавыя традыцыі, паважае гісторыю сваёй малой радзімы. Узгадаў паэта, гісторыка, педагога, этнографа Юліяна Крачкоўскага, які рабіў усё для таго, каб захаваць беларускія традыцыі. Яго працы былі накіраваны на дастойнае выхаванне сям’і і моладзі. А яшчэ ён добрае слова сказаў пра Івана Захаравіча Петручука, які з 1947 года служыў Богу, заклікаў рупліва працаваць, маліцца і рабіць дабро.